V (susuminding)

**Kim Tae-hyung** (; nosusu ontok 30 Momuhau 1995), ointutunan sabaagj **V** (), nopo nga susuminding om monunupu sinding mantad Korea Kabaatan. Ontok toun 2013, debut isio sabaagi puru tinimungan kusai Korea Kabaatan ii no BTS, id siriba Big Hit Entertainment. Minoposolimbou i V do tolu sinding solo id siriba ngaran BTS —"Stigma" ontok toun 2016, "Singularity" ontok toun 2018, om "Inner Child" ontok toun 2020—om koinsanai nopo dii nga nokosuang id Carta Digital Gaon Korea Kabaatan. id labus projek muzik disio miampai BTS, debut i V sabaagi mimingkono id suang siri televisyen **' ontok toun 2016 om nakapanakadai nogi do sinding "It's Definitely You" sabaagi ''soundtrack''. Minapalabus isio sinding koiso maya sondii, "Scenery", ontok toun 2019. Ontok toun 2023, minomonsoi i V do koposolimbahan pointopot sabaagi do songulun artis maya kolobusan duo single ii no "[[Love Me Again (V song)|Love Me Again]]" om "[[Rainy Days (song)|Rainy Days]]". Album solo koiso disio i kiuhu ''[[Layover (album)|Layover]]'' pinalabus ontok 8 Manom, om sinusuhut do single kotolu ii no "[[Slow Dancing (V song)|Slow Dancing]]".

== Koposion pogulu om pondidikan ==
Nosusu i V miampai ngaran Kim Tae-hyung ontok 30 Momuhau 1995, id [[Watas Seo]], [[Daegu]], om guminayo id [[Watas Geochang]]. isio nopo nga tanak koiso mantad tolu mogiobpinai, om kiwaa songulun tadi kusai om songulun tadi tondu. Mantad isio do [[klan Gwangsan Kim]]. Kiiman-imanon isio sumiliu songulun susuminding profesional mantad id sikul tosiriba po. Miampai sokodung tapa dau, mimpuun isio tumanud kalas [[saksofon]] ontok di koimpuunon sikul pintangaan sabaagi goos montok momodimpot kalaja id suang gana muzik.

Nosiliu isio trainee montok [[Big Hit Entertainment]] kalapas nakalantoi do uji bakat id [[Daegu]]. Kalapas naawi ponginabasan id [[Korean Arts High School]] ontok toun 2014, dinumopitar i V id Global Cyber University, om nakaawi ponginabasan ontok Magus 2020 miampai jurusan ''Broadcasting and Entertainment''. Gisom toun 2021, monginobos isio id [[Hanyang Cyber University]], id program Sarjana Pentadbiran Perniagaan (MBA) id suang gana Pengiklanan om Media.

== Kalaja ==
=== 2013–dinondo: BTS ===


Pogulu debut, V nopo nga "puru rahsia" do [[BTS]]: au koilo o tutumanud kokomoi disio tu popotindohoi o agensi dau sabaagi kotigagan (kejutan). Minopokomi isio do osongulunan om au oliwawos isio gama konsep dii ontok dii tu ondos disio om poiduon isio mantad nuludan puru tinimungan. Ontok 13 Mahas 2013, debut isio sabagi puru tinimungan BTS maya abaabayan i pinalabus do [[Mnet (TV channel)|Mnet]] ii no ''[[M Countdown]]'' miampai sinding "No More Dream" mantad album single debut tinimungan dii, ''[[2 Cool 4 Skool]]''. Noonuan i V kredit kumoinsan sabaagi komposer muzik id suang album mini (EP) ''[[The Most Beautiful Moment in Life, Pt. 1]]'' (2015), sabaagi monunupu miampai om papalabus sinding "Hold Me Tight"; om minanakadai nogi isio do roroiton sinfing montok "Fun Boyz". Id suang album mini sumusuhut do tinimungan dii, ''[[The Most Beautiful Moment in Life, Pt. 2]]'', noguno o melodi winonsoi di V montok sinding "[[Run (BTS song)|Run]]". Minonuat om minonupu nogi isio do sinding solo koiso dau ii no "Stigma" montok album studio BTS toun 2016, ''[[Wings (BTS album)|Wings]]''. Minapalabus nogi isio miampai au poinhimagon o sininding kawagu "Hug Me" miampai tambalut tinimungan i [[J-Hope]], om "[[Someone Like You (Adele song)|Someone Like You]]" sinding di [[Adele]].

Ontok Mikat 2018, pinalabus o sinding solo koduo di V "[[Singularity (song)|Singularity]]", sabaagi treler montok album studio kotolu BTS ontok dii, ''[[Love Yourself: Tear]]''. Debut o sinding dii id rodiu UK id [[BBC Radio]] ontok 25 Gumas. Sonwulan kalapas nakalabus, pinoruhang do ''[[TheGuardian.com|The Guardian]]'' o sinding "Singularity" id katayadan pomoinon "Top 50 songs for the month of June 2018", om pinosuang do [[Billboard (magazine)|''Billboard'']] ii id suang katayadan pengkritik diolo ii no "Top 50 BTS songs" id kinoyonon 28. Miampai pointongkop, nokotorimo o "Singularity" do koromitan tosonong mantad pengkritik om nokosuang id piipiro katayadan monikid toun do pengkritik. Pinosuang do ''[[The New York Times]]'' ii id kinoyonon ko-20 id suang katayadan "The 65 Best Songs of 2018" miampai "Fake Love", om pinungaranan do pengkritik ''[[Los Angeles Times]]'', Mikael Wood ii do sinding kaapat "best and most replay worthy song of 2018", om pinosuang nogi do pengkritik ''Guardian'' i Laura Snapes ii do iso mantad sinding kaanangan dau id suang katayadan "Best Music of 2018: Albums and Tracks" list.

Ontok 24 Gumas 2018, nosiliu i V do mononorimo bobos omulok montok pingat [[Order of Cultural Merit (Korea)|Order of Cultural Merit]] Hwagwan kalas kolimo, i pinatahak di [[Moon Jae-in]], Ponorikohon Korea Kabaatan miampai koombolutan id tinimungan BTS gama do tonggungan diolo papasarabak koubasanan Korea.

Berkolaborasi i V om J-Hope miampai susuminding Sweden, [[Zara Larsson]] id suang sinding "[[A Brand New Day (BTS and Zara Larsson song)|A Brand New Day]]" sabaagi soundtrack montok pomoinan mudah alih [[BTS World]]. Pinalabus o sinding diti sabaagi single ontok 14 Mahas 2019, om debut id kinoyonon koiso sois carta ''Billboard''s [[World Digital Song Sales]]. Kalapas dii, kolaborasi isio miampai tambalut sontinimungan i [[Jimin]] montok sinding "Friends"—i noguno id [[Marvel Cinematic Universe|filim Marvel]] 2021 ''[[Eternals (film)|Eternals]]''—om minonguhup nogi minonupu sinding solo kotolu dau ii no "Inner Child", om koduo-duo nopo dii nga pinosuang id album studio BTS toun 2020 ''[[Map of the Soul: 7]]''.

Ontok Madas 2021, pinosiliu i V sabaagi [[Office of the President (South Korea)|Utusan Poimbida Ponorikohon montok Sukod Timpu Dumontol om Koubasanan]] do Ponorikohon Korea Kabaatan i [[Moon Jae-in]], miampai puru tinimungan dau di suai, montok monguhup "momuruan agenda global montok sukod timpu dumontol" om "popoburu goos diplomatik om nogi kinoyonon global Korea Kabaatan" id suang komuniti sompomogunan.

=== 2016–dinondo: Aktiviti sosongulun ===


Ontok toun 2016, debut i V miampai pinsingkanaan maya mongigit kono ponokodung id suang drama sajara [[KBS2]], **' momoguno ngaran kopio disio. Berkolaborasi nogi isio miampai tambalut sontinimungan i Jin id suang duet single "It's Definitely You" montok soundtrack drama dii. Kopihondot kinouliton toun kaapat do BTS, minapalabus i V do sinding "4 O'Clock" ontok 8 Mahas 2017, iso sinding i pinaasil disio miampai tambalut sontinimungan i RM.

Minapalabus i V do sinding solo koiso miampai osinggawa, kiuhu "Scenery", ontok 30 Milatok 2019, maya liwang SoundCloud BTS. Sinupu sondii di V o balada dii om rinakam sondii o gambal kulit (Cover art). Pinalabus do paapapalabus Big Hit, i Docskim o sinding dii miampai kouhupan di Pdogg om Hiss Noise. Nokodimpot sinding dii do 100 riong penstriman mantad 20 riong kiikiro 14 tadau no, iso rikud wagu id platform dii. Poingompus duo minggu kalapas nakalabus, minamabak o sinding diti do rikud penstriman monikid tadau do insiam. Turu tulan kalapas dii, minapalabus i V do sinding solo koduo, om sinding nopo dii nga sinding koiso disio i poimponu id suang Boros Inggilis kiuhu "Winter Bear", maya SoundCloud, om kiwaa nogi muzik vidiu winonsoi sondii i pinosuang maya YouTube BTS ontok 9 Magus 2019. Minonupu om minapalabus i V do sinding diti miampai di RM, Hiss Noise, om Adora, om nogi minamarakan inus kulit miampai pongundodoitan Vante.

Ontok toun 2020, minanakadai i V do single indie pop "Sweet Night" montok soundtrack drama JTBC ii no *[[Itaewon Class]]*, i pinalabus ontok 13 Gomot. Sinupu om pinalabus sondii di V o sinding diti,  om nokotorimo komi positif miampai koizaai gama kouludan muzik, kopokitanan vokal om nogi roroiton dau di osonong, om debut o sinding dii id kinoyonon koduo carta *Billboard* Digital Songs hilo Amerika Syarikat. Ontok 25 Momuhau, minapalabus isio sinding kitema Krismas i kiuhu do "Snow Flower" miampai Peakboy. Iso po kawagu sinding, "Christmas Tree", pinalabus ontok Momuhau 2021 sabaagi soboogian mantad soundtrack do siri televisyen Studio N ii no *[[Our Beloved Summer]]*. Pinalabus o sinding dii sabaagi single digital ontok 24 Momuhau, om debut id kinoyonon 79 id suang carta ''Billboard'' Hot 100, om pakawasa di V momonsoi kosolimbahan solo koiso id carta dii.

Mundaliu kumaa televisyen ontok toun 2022, nokoimbulai i V id siri realiti Disney+ *[[In the Soop: Friendcation]]* miampai Peakboy, Park Seo-joon, Choi Woo-shik, o  Park Hyung-sik; pinalabus o siri diti ontok wulan Madas om nopupusan ontok wulan Magus.

Nokoimbulai i V id siri realiti koduo dau, ii no abaabayan mogonsok om kopimpanahan eksklusif do Prime Video kiuhu *[[Jinny's Kitchen]]*, miampai di Park Seo-joon om Choi Woo-shik, ontok Mansak 2023. Ontok wulan sumusuhut, pinoilo do nosiliu isio sabaagi duta jenama montok syatikat pelaburan Indonesia ii no SimInvest om duta global montok jenama mewah Perancis, Celine. Nosiliu isio duta jenama Cartier om turos toponsol montok kimpin Panthère de Cartier ontok wulan Madas. After that, Seoul Tourism announced V as the honorary tourism ambassador of Seoul 2023. Ponalabus o sinding miagal do "Scenery", "Winter Bear", om "Snow Flower" pointongkop pomogunan id suang bontuk muat turun digital om pesndtriman rasmi ontok 28 Magus, mondidikor kopolobusan album solo debut di V ii no *[[Layover (album)|Layover]]*, ontok 8 Manom. Tumanud carta Hanteo, kopobolian minggu koiso mopo do *Layover* nga bobos takawas id suang sajara montok artis K-pop miampai 2.1 riong kodolinan i nokoboli. Id Amerika Syarikat, debut o album diti id kinoyonon koduo ''Billboard'' 200, poposiliu di V do nokotipong tambalut sontinimungan dau i Jimin om Suga sabaagi artis solo Korea miampai kinoyonon carta bobos akawas id suang sajara *Billboard*. Ontok wulan Momuhau, minanahak kopoilaan o Compose Coffee do pinosiliu diolo i V sabaagi duta jenama poinhimagon diolo. Kopihondot wulan dii, pinalabus nogi sinding "Wherever U R" di UMI miampai di V.

## Inus om koulalaho inus (Artistry)
Kiwaa rolou baritone di V i nokotorimo karayahan miampai umum loolobi montok julat vokal disio di agayo om nada rolou dau i olihot nga hangat. Nokotorimo isio kookunan vokal maya kosolimbahan dau id sinding "Stigma", om narayou o falsetto dau tu popokito kogingohon om hinomod muzik dau. Nada rolou di V id suang sinding "Singularity", ii no trek koukaban album BTS' *Love Yourself: Tear* (2018), nga nookunan nogi do pengkritik muzik i Blanca Méndez sabaagi "tone setter" montok koinsanan album. Ingkaa nogi i Katie Goh mantad *[[Vice (magazine)|Vice]]* i minopoboros do sinding nopo dii nga sabaagi  "iso mantad kosolimbahan vokal bobos abantug di V." Minonuat i Karen Ruffini mantad *[[Elite Daily]]* do "au i V kotoguang kobolingkaangan montok papaasil nada osiriba i otoronong, i osliu roromu oponsol montok koinsanan muzik BTS", om minopokomi nogi i Tamar Herman mantad *[[Billboard (magazine)|Billboard]]* do julat nada osiriba di V nopo nga boogian menonjol id suang muzik BTS.Mantad nopo rahung muzik, narahung i V do kaanangan dau montok muzik jazz om klasik om minapatayad di Eric Benet om Ruben Studdard sabaagi inspirasi dau.

Sabaagi songulun moomomohiok, ointutunan i V gama "duality" dau, ii no kabaalan disio popokito mogisuai-suai emosi id sinasawat. Pinosotol iti do wartawan British i Rhian Daly, mantad *[[NME]]*, soira mogibooboros kokomoi kosolimbahan di V id suang sinding "Singularity" maso konsert Love Yourself: Speak Yourself World Tour, monginruai koguyu-guyuon disio sabaagi "otopot om tinomod". Minonuat nogi i Crystal Bell mantad MTV do id suang nopo kosolimbahan mitilombus, insaru i V berinteraksi miampai kamera id kinoyonon konsert, momoguno sudut om pongitanan kamera dii montok popokito ekspresi ohinomod i popogirot emosi kosolimbahan dau.

## Bagas om rahung
Minomonsoi i V do frasa "I purple you" ontok pirubaan tutumanud BTS ontok Momuhau 2016; om mantad dii, nosliu o wotik osohug sabaagi simnol poinhimagon montok BTS om tutumanud/peminat diolo, ARMY. Numaan do UNICEF gunoo o frasa dii id suang kimpin anti-buli diolo miampai BTS.

Ontok toun 2018, minomonsoi o syarikat Eugene Investment & Securities Co., Ltd. do ponoriukan analisis kokomoi trend pohihuman Google kokomoi industri K-pop. Asil ponoriukan popokito do i "V" nopo nga doid kinoyonon koiso sabaagi hogot toponsol i bobos ogumu ihumon id timpu limo toun  kolimpupuson id Korea Kabaatan. Maya tinjauan i pinoindalan do Gallup Korea, nopili i V sabaagi idola kaapat bobod kaanangan ontok toun 2019 om id kinoyonon kosiam isio ontok toun 2018. Ontok toun 2021, i V nopo nga id kinoyonon koiso sabaagi selebriti Korea bobos ointutunan id Jipun solinaid 28 minggu mogisuusuhut.

Nokoboros o mogisuusuai artis do i V nopo nga rahung om idola diolo: Younghoon om Hwall mantad The Boyz;Jaehyun om i Jangjun mantad Golden Child; Been mantad MVP; Byun Hyun-min mnatad Rainz;Serim mantad Cravity;Yeosang om Mingi mantad Ateez; Jungseung om Dyla mantad D-Crunch; Bao mantad Lucente; Yunmin mantad Newkidd; Hanyu mantad Boy Story; Beomgyu mantad Tomorrow X Together; maamampayat *[[Produce X 101]]* i Koo Jungmo, Lee Taeseung om Mahiro Hidaka; om bagas puru Wanna One i Park Ji-hoon.

## Koposion sondii
Mantad toun 2018, poingion i V id Hannam-dong, Seoul, Korea Kabaatan miampai puru tinimungan disio.

### Kolidasan
Ontok Gumas 2018, maso konsert Love Yourself World Tour id Paris, osusa i V do suminding gama toruol om au di suminding do piipiro boogian id suang konsert dii. Ontok Gumas 2021 minanahak do kopoilaan o agensi disio do au isio kaanu mampayat id boogian sumayau maso konsert Permission to Dance on Stage concerts gama toruol id bodtung om potindohoi poirikau maso suminding.

### Philanthropy
Ontok Gomot 2025, minanahak i V titoluod  maya Korean Red Cross montok monguhup goos ponondulian gama nosorob o gouton id wilayah Ulsan, Gyeongbuk, om Gyeongnam.

### Ko'obian susumangod

Ontok 22 Milau 2023, minanahak kopoilaan o Big Hit maya Weverse do nokoimpuuun no i V miampai koombolutan sontinimungan i RM, Jimin, om Jungkook, do proses dumopitar montok popoindalan ko'obian susumangod diolo. Mimpuun isio momuru ontok 11 Momuhau. Kalapas nakaawi pinludaan susumagod pomoruhang, pinokuo isio id 'Unit Ssangyong' Kor ko-2 ontok 8 Mansak 2024, momuru id siriba *Special Task Force of the Military Police Corps*. Nakaawi isio buruanon susumangod ontok 10 Mahas 2025.

## Diskografi

### Studio albums

### Single
#### Sabaagi artis toponsol

#### Sabaagi artis naalap

### Sinding suai i nokosuang id carta

### Sinding suai

### Kredit minonupu sinding
Oinsanan nopo kredit sinding nga naanu mantad pangkalan data Koisaan Hak Cipta Muzik Korea toi ko' Korea Music Copyright Association (KOMCA) suai ko okon ko pinatayad miagal dii.

## Videografi

### Vidiu muzik

* Nokoimbulai nogi i V id suang *BTS Wings Short Film #3 Stigma*, iso filim oniba i pinalabus ontok Manom 2016 montok promosi album studio kaapat do BTS ii no *[[Wings (BTS album)|Wings]]*.

## Filmografi

### Televisyen

### Koimbulayan id vidiu muzik

## Gaa' om kinopoingkakatan

### Kapamantangan pogun

### Rekod pomogunan

## Nuut

## Sukuon

## Noputan labus

*